**VARĖNOS „PASAKOS „ VAIKŲ LOPŠELIS - DARŽELIS**

**FINANSINIŲ ATASKAITŲ RINKINIO**

**AIŠKINAMASIS RAŠTAS**

 **2021 m. gruodžio 31 d.**

1. **BENDROJI DALIS**

Varėnos „Pasakos „ vaikų lopšelis - darželis - yra biudžetinė įstaiga, finansuojama savivaldybės ir valstybės biudžeto, kodas 190089747

 Adresas: Dzūkų g. Nr. 11, Varėna , Lietuvos Respublika.

 Steigėja ir kontroliuojantis subjektas yra Varėnos rajono savivaldybės taryba. Pagrindinė veikla: ikimokyklinis ugdymas.

 Darželio uždaviniai : vykdyti ikimokyklinio ugdymo mokymo programas, sudaryti sąlygas įgyti ikimokyklinį išsilavinimą.

 Segmentai: Švietimas.

Varėnos „ Pasakos „ vaikų lopšelis-darželis yra atskiras juridinis vienetas, turintis herbinį antspaudą bei atsiskaitomąsias sąskaitas banke . Įstaiga sudaro ir teikia atskirus žemesniojo lygio finansinių ataskaitų ir biudžeto vykdymo ataskaitų rinkinius.

Finansinių ataskaitų rinkinys sudarytas pagal 2021 metų paskutinės dienos duomenis.

Kontroliuojamų arba asocijuotų subjektų bei filialų ar kitų struktūrinių padalinių Įstaiga neturi.

Įstaigos vidutinis darbuotojų skaičius per 2021 m. **37** vnt.. Įstaigos ataskaitinio laikotarpio pabaigoje patvirtinti **35,82** etatai.

Ataskaitinis laikotarpis : 2021 m. sausio 1 d.- 2021 m. gruodžio 31 d.

Tolesnę įstaigos veiklą gali paveikti nepakankamas 2021 metų finansavimas einamoms išlaidoms padengti.

**II. APSKAITOS POLITIKA**

Varėnos „Pasakos „ vaikų lopšelio –darželio apskaitos politika yra parengta ir patvirtinta Varėnos r. savivaldybės administracijos direktoriaus 2020 m. rugsėjo 21 d. įsakymu Nr. DV-785

Įstaigos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu.

Finansinių ataskaitų rinkinio tikslas – pateikti informaciją vartotojams, kurie neturi galimybės pareikalauti jų poreikius atitinkančių ataskaitų. Finansinių ataskaitų rinkinyje pateikiama informacija apie įstaigos finansinę būklę, veiklos rezultatus, grynąjį turtą ir pinigų srautus, kuria naudojasi vartotojai priimdami ir vertindami sprendimus dėl išteklių paskirstymo ir jų naudojimo, teikiant viešąsias paslaugas. Finansinių ataskaitų informacijos vartotojai yra mokesčių mokėtojai valstybės valdžios institucijų nariai, tiekėjai, kreditoriai ir pan.

2021 m. įstaigos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau– VSAFAS).

Bendrieji finansinių ataskaitų rinkinio pateikimo reikalavimai nurodyti 1 - ajame VSAFAS ,,Finansinių ataskaitų rinkinio pareikimas“.

Varėnos „Pasakos“ vaikų lopšelis - darželis pasirinktą apskaitos politiką taiko nuolat. Ji gali būti keičiama tik vadovaujantis 7- uoju VSAFAS ,,Apskaitos , politikos ataskaitinių įvarčių keitimas ir klaidų taisymas“ ir taikoma vienodai visiems finansinių ataskaitų straipsniams, kuriems turi įtakos apskaitos politikos keitimas.

 Varėnos „ Pasakos“ vaikų lopšelio - darželio tvarkydama buhalterinę apskaitą ir rengdama finansines ataskaitas, vadovaujasi viešojo sektoriaus apskaitos ir finansinės atskaitomybės standartais , VSAKIO metodine medžiaga, Lietuvos Respublikos įstatymais, Vyriausybės nutarimais, įsakymais, sprendimais ir .kitų teisės aktų nustatytais dokumentais.

Apskaitai tvarkyti naudojama buhalterinės apskaitos programa ,,LABBIS, kuri pritaikyta apskaitai tvarkyti pagal VSAFAS reikalavimus . Apskaitos duomenys detalizuojami pagal šiuos požymius:

1) valstybės funkciją;

2) programą;

3) lėšų šaltinį;

4) valstybės biudžeto išlaidų ir pajamų ekonominės klasifikacijos straipsnį.

Visos operacijos ir ūkiniai įvykiai apskaitoje registruojami dvejybiniu įrašu didžiojoje knygoje. Taikomi kaupimo, subjekto, veiklos tęstinumo, periodiškumo, pastovumo, piniginio mato, palyginimo, turinio viršenybės prieš formą principai. Pateikiama informacija yra patikima, teisinga, nešališka, visais reikšmingais atvejais išsami.

Varėnos „Pasakos“ vaikų lopšelis - darželis operacijos ir ūkiniai įvykiai pagal ekonominius kriterijus finansinėse ataskaitose grupuojami į grupes , kurios vadinamos finansinių atskaitų elementais. Finansinių ataskaitų elementai , naudojami įstaigos finansinei būklei ir veiklos rezultatams įvertinti, yra tokie:

finansinės būklės ataskaitoje pateikiami elementai – turtas, finansavimo sumos, įsipareigojimai ir grynasis turtas- apibūdina įstaigos finansinę būklę;

veiklos rezultatų ataskaitoje pateikiami elementai-pajamos ir sąnaudos –reikalingi įstaigos veiklos rezultatams įvertinti.

Įstaigos apskaitoje registruojamas tik patikėjimo teise valdomas, naudojamas ir disponuojamas valstybės ir savivaldybių turtas, finansavimo sumos ir įsipareigojimai, pajamos ir sąnaudos. Turtas ,valdomas ir naudojamas kitomis teisėmis, registruojamas nebalansinėse sąskaitose.

**FINANSINIŲ ATASKAITŲ ELEMENTAI**

**Nematerialusis turtas**

Nematerialiojo turto apskaitos politika nustatyta 13 - ajame VSAFAS ,,Nematerialusis turtas“.

Varėnos „Pasakos „ vaikų lopšelis-darželis nematerialusis turtas, tai materialios formos neturintis nepiniginis turtas: programinė įranga , jos licenzijos ir techninė dokumentacija. Įstaiga nematerialaus turto neturi.

Nematerialusis turtas yra pripažįstamas ir įvertinamas , jei jis atitinka nematerialiojo turto apibrėžimą ir šiuos pripažinimo įvertinimo nustatytus kriterijus:

pagristai tikėtina , kad įstaiga ateityje iš turto gaus ekonominės naudos;

galima patikimai nustatyti turto įsigijimo savikainą;

įstaiga gali tuo turtu disponuoti , jį kontroliuoti arba apriboti teisę juo naudotis kitiems.

Nematerialusis turtas pirminio pripažinimo metu apskaitoje yra registruojamas įsigijimo savikaina. Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.

 Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu.

Neatlygintinai gautas nematerialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę, jei tikrąją vertę įmanoma patikimai nustatyti. Jei tikrosios vertės patikimai nustatyti negalima, tuomet nematerialusis turtas registruojamas simboline vieno lito verte.

 Neatlygintinai gautas nematerialusis turtas iš kito viešojo sektoriaus subjekto registruojamas įsigijimo savikaina, sukaupta amortizacija ir nuvertėjimas (jei jis yra). Įsigytas nematerialusis turtas už simbolinį mokestį registruojamas tikrąja verte, jei tikrąją vertę galima patikimai nustatyti. Jei tikrosios vertės negalima patikimai nustatyti, nematerialusis turtas registruojamas simbolinio atlygio verte.

**Ilgalaikis materialusis turtas**

Ilgalaikis materialusis turtas pripažįstamas ir registruojamas apskaitoje, jei jis atitinka 12 – ajame VSAFAS ,,Ilgalaikis materialusis turtas“ sąvoką ir VSAFAS nustatytus ilgalaikio materialiojo turto pripažinimo ir įvertinimo kriterijus:

pagristai tikėtina, kad būsimaisiais laikotarpiais iš turto gaus ekonominės naudos;

galima patikimai nustatyti turto įsigijimo savikainą;

įstaiga gali tuo turtu disponuoti , jį kontroliuoti arba apriboti teisę juo naudotis kitiems.

 Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina. Po pirminio pripažinimo ilgalaikis materialusis turtas, išskyrus kultūros ir kitas vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra.

Neatlygintinai gautas ilgalaikis materialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę. Jei tikrosios vertės patikimai nustatyti negalima, tuomet ilgalaikis materialusis turtas registruojamas simboline vieno lito verte.

Neatlygintinai gautas ilgalaikis materialusis turtas iš kito viešojo sektoriaus subjekto registruojamas įsigijimo savikaina, sukauptas nusidėvėjimas bei nuvertėjimas (jei jis yra) pagal ilgalaikio materialiojo turto perdavimo dienos būklę.

Įsigytas ilgalaikis materialusis turtas už simbolinį mokestį registruojamas ilgalaikio materialiojo turto tikrąja verte, jei tikrąją vertę galima patikimai nustatyti ir kai tas subjektas iki turto perdavimo taikė tikrosios vertės metodą. Jei tikrosios vertės negalima patikimai nustatyti, ilgalaikis materialusis turtas registruojamas simboline vieno lito verte.

Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal ilgalaikio turto nusidėvėjimo (amortizacijos) normatyvus, patvirtintus teisės aktų nustatyta tvarka.

|  |  |  |
| --- | --- | --- |
| Eil. Nr. | Turto grupės | Turto nusidėvėjimo normatyvas (metai) |
| 1. | Administraciniai pastatai | 83 |
| **2.** | **Infrastruktūros ir statiniai** |  |
| 2.1. | Kiti statiniai | 30 |
| 2.2 | Betoniniai, gelžbetoniniai, akmens | 40 |
| **3.**  | **Mašinos ir įrengimai** |  |
| 3.1. | Filmavimo, fotografavimo, mobiliojo ryšio įrengimai | 5 |
| 3.2. | Radijo ir televizijos informacinių ir ryšių įranga | 9 |
| 3.3. | Kitos mašinos ir įrengimai | 10 |
| **4.** | **Transporto priemonės** |  |
| 4.1. | Autobusai | 7 |
| 4.2. | Lengvieji automobiliai | 10 |
| **5.** | **Baldai ir biuro įranga** |  |
| 5.1 | Baldų komplektai | 10 |
| 5.2. | Kompiuteriai ir jų įranga | 4 |
| 5.3. | Kopijavimo ir dokumentų dauginimo priemonės | 5 |
| 5.4. | Kita biuro įranga | 10 |
| **6.** | **Kitas ilgalaikis materialusis turtas** |  |
| 6.1 | Scenos meno priemonės | 8 |
| 6.2. | Muzikos instrumentai(vargonai) | 50 |
| 6.3. | Muzikos instrumentai( rojaliai, pianinai) | 20 |
| 6.4. | Ūkinis inventorius ir kiti reikmenys | 5 |
| 6.5. | Kitas materialusis turtas | 10 |
| **7.** | **Sporto įrengimai** |  |
| 7.1 | Lengvosios atletikos, gimnastikos ir kitų sporto šakų įrengimai | 8 |

Kai turtas nurašomas , jo įsigijimo savikaina, sukauptas nusidėvėjimas ir, jei yra nuvertėjimas nurašomi. Ilgalaikio materialiojo turto apskaitos ypatumai detaliai nustatyti Ilgalaikio materialiojo turto apskaitos biudžetinėse įstaigose tvarkos apraše.

Ilgalaikio materialiojo turto rekonstravimas , remontas ar kiti pripažįstami esminiu turto pagerinimu , jei padidina turto funkcijų apimtį arba prailgina turto naudingo tarnavimo laiką, arba iš esmės pagerina jo naudingąsias savybe. Šių darbų verte didinama ilgalaikio materialiojo turto įsigijimo savikainą ir patikslinamas likęs turto naudingo tarnavimo laikas. Už naujai įsigytą ilgalaikį turtą apmoka iš nepaprastųjų išlaidų straipsnio.

**Atsargos**

Atsargų apskaitos metodai ir taisyklės nustatyti 8 - ajame VSAFAS ,,Atsargos“.

Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo (pasigaminimo) savikaina ar grynąja realizavimo verte,

atsižvelgiant į tai, kuri iš jų mažesnė.

Nemokamai gautos atsargos apskaitoje registruojamos grynąja realizavimo verte.

 Apskaičiuodama atsargų, sunaudotų teikiant paslaugas, ar parduotų atsargų savikainą, Įstaiga taiko FIFO kainų įkainojimo metodą t. y .pirma nurašomos atsargos, kurios įsigytos anksčiau.

Atsargų sunaudojimas apskaitoje registruojamas pagal nuolat apskaitomų atsargų būdą, kai buhalterinėje apskaitoje registruojama kiekviena su atsargų sunaudojimu susijusi operacija. Prie atsargų priskiriamas neatiduotas naudoti ūkinis inventorius. Ūkinis inventorius pripažįstamas sąnaudomis tą ataskaitinį laikotarpį, kurį atiduotas naudoti. Naudojamo inventoriaus apskaita tvarkoma nebalansinėse sąskaitose kiekine ir vertine išraiška.

Atsargų apskaitos ypatumai detaliai aprašomi ,,Atsargų“ apskaitos biudžetinėse įstaigose tvarkos apraše.

**Finansinis turtas**

Finansinio turto apskaitos metodai ir taisyklės nustatyti 14 -ajame ir 17 –ajame VSAFAS ,,Finansinis turtas ir finansiniai įsipareigojimai“. Įstaigos finansinis turtas yra skirstomas į ilgalaikį ir trumpalaikį finansinį turtą. Ilgalaikiam finansiniam turtui priskiriama:

po vienerių metų gautinos sumos;

kitas ilgalaikis finansinis turtas.

Trumpalaikiam finansiniam turtui priskiriama:

per vienerius metus gautinos sumos;

pinigai ir jų ekvivalentai;

kitas trumpalaikis finansinis turtas.

Gautinas finansavimo sumas apskaitoje galima registruoti tik tada , kai pateikiama paraiška, neviršijanti programų sąmatose patvirtintų sumų. .Gautinos finansavimo sumos pirminio pripažinimo metu yra įvertinamos įsigijimo savikaina.

Pinigus sudaro pinigai banko sąskaitose. Pinigų ekvivalentai yra trumpalaikės likvidžios investicijos , kurios gali greitai ir lengvai iškeičiamos į žinomą pinigų suma.

**Finansavimo sumos**

Finansavimo sumų apskaitos metodai ir taisyklės nustatyti 20 -ajame VSAFAS ,,Finansų sumos“. Finansavimo sumos pripažįstamos, kai atitinka VSAFAS nustatytus kriterijus. Finansavimo sumos-viešojo sektoriaus subjekto iš valstybės ir savivaldybės biudžetų, Valstybinio socialinio draudimo fondo, Privalomojo sveikatos draudimo, kitų išteklių fondų, Europos Sąjungos, Lietuvos ir užsienio paramos fondų gauti arba gautini pinigai arba kitas turtas, skirtas viešojo sektoriaus subjekto įstatuose nustatytiems tikslams ir programoms įgyvendinti. Įstaigos gautos finansavimo sumos skirstomos į:

Finansavimo sumas nepiniginiam turtui įsigyti;

Finansavimo sumos kitoms išlaidoms kompensuoti.

Finansavimo sumos nepiniginiams turtui įsigyti gaunamos kaip nemokamas gautas ilgalaikis turtas arba atsargos ,įskaitant paramą, arba pinigai, skirti ilgalaikiam arba trumpalaikiam nepiniginiam turtui įsigyti.

Finansavimo sumos kitoms išlaidoms dengti yra skirtos ataskaitinio laikotarpio išlaidoms (negautoms pajamoms) kompensuoti.

Panaudotos finansavimo sumos pripažįstamos finansavimo pajamomis tais laikotarpiais, kuriais patiriamos sąnaudos, kurioms finansuoti jos buvo gautos. Jei patiriamos sąnaudos, kurios bus finansuojamos iš numatytų finansavimo šaltinių, išskyrus pajamas, net kai finansavimo sumos dar nėra gautos ir paraiška joms nepateikta, finansinės būklės ataskaitoje parodoma prie sukauptų gautinų sumų.

Finansavimo sumų apskaitos ypatumai detaliai nustatyti Finansavimo sumų apskaitos tvarkos apraše.

**Finansiniai įsipareigojimai**

Pirminio pripažinimo metu trumpalaikiai finansiniai įsipareigojimai įvertinami įsigijimo savikaina. Įstaiga ilgalaikių įsipareigojimų neturi.

Trumpalaikis įsipareigojimas - tai įsipareigojimas, kurį privaloma įvykdyti per 12 mėnesių, skaičiuojant nuo paskutinės einamojo ataskaitinio laikotarpio dienos. Tai mokėtinos sumos susijusios su vykdoma veikla, tiekėjams mokėtinos sumos už paslaugas ir prekes, darbuotojams skirtas apmokėti darbo užmokestis ir socialinio draudimo įmokoms ir kitos įmokos su darbo santykiais susijusiems įsipareigojimams, gauti išankstiniai apmokėjimai ir kiti trumpalaikiai įsipareigojimai.

**Pajamos**

 Pajamų apskaitos principai metodai ir taisyklės nustatyti 10 -ajame VSAFAS ,,Kitos pajamos „ ir 20 -ajame VSAFAS ,,Finansavimo sumos“.

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos. Pajamos, išskyrus finansavimo pajamas, pripažįstamos, kai tikėtina, jog Įstaiga gaus su sandoriu susijusią ekonominę naudą, kai galima patikimai įvertinti pajamų sumą ir kai galima patikimai įvertinti su pajamų uždirbimu susijusias sąnaudas**.**

Pajamų apskaitos ypatumai detaliai aprašomi Pajamų apskaitos tvarkos apraše.

**Sąnaudos**

Sąnaudų apskaitos principai , metodai ir taisyklės nustatyti 11 -ajame VSAFAS ,,Sąnaudos „.

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos. Įstaiga kas mėnesį pagal paskutinės mėnesio dienos būklę apskaičiuotas sumas mokėti už kasmetines atostogas pripažįsta sąnaudomis. Apskaitoje tarnautojams ar darbuotojams mokėti už kasmetines atostogas sumos kaupiamos ir pripažįstamos sąnaudomis vieną kartą per metus – gruodžio 31 d.

Sąnaudų apskaitos ypatumai detaliai aprašomi Sąnaudų apskaitos tvarkos apraše.

**Sandoriai užsienio valiuta**

Sandorių užsienio valiuta apskaitos principai nustatyti 21 -ajame VSAFAS ,,Sandoriai užsienio valiuta“.

Sandoriai užsienio valiuta pirminio pripažinimo metu registruojami apskaitoje pagal sandorio dieną galiojusį Lietuvos banko skelbimą užsienio valiutos kursą Valiutinių straipsnių likučiai perkainuojami pagal ataskaitinio laikotarpio pabaigos Lietuvos banko skelbimą Lietuvos Respublikos piniginio vieneto ir užsienio valiutos santykį.

**Turto nuvertėjimas**

Nuostoliai dėl turto nuvertėjimo apskaitoje pripažįstami pagal nuvertėjimo požymius. Sudarant finansinių ataskaitų rinkinį, nustatoma, ar yra turto nuvertėjimo požymių. Jeigu yra vidinių ar šorinių nuvertėjimo požymių, nustatoma turto atsiperkamoji vertė, kuri palyginama su turto balansine verte. Pripažinus ilgalaikio materialiojo ar nematerialiojo turto nuvertėjimo nuostolį, perskaičiuojamos būsimiesiems ataskaitiniams laikotarpiams tenkančios turto nusidėvėjimo (amortizacijos) sumos, kad turto nudėvimoji (amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką, t.y. nuvertėjimo suma nudėvima per likusį naudingo tarnavimo laiką, mažinant nusidėvėjimo sąnaudas.

 **Apskaitinių įverčių keitimas**

Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą, arba atsiranda papildomos informacijos ar kitų įvykių. Neapibrėžtųjų įsipareigojimų ar neapibrėžtojo turto pokyčių nuo ataskaitinių finansinių metų pradžios iki paskutinės ataskaitinio laikotarpio dienos nebuvo.

**Įvykiai pasibaigus ataskaitiniam laikotarpiui**

Įvykiai pasibaigus ataskaitiniam laikotarpiui, kurie suteikia papildomos informacijos apie Įstaigos finansinę padėtį paskutinę ataskaitinio laikotarpio dieną (koreguojantys įvykiai), atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. Reikšmingų įvykių po paskutinės ataskaitinio laikotarpio dienos neįvyko.

**Tarpusavio palyginamieji skaičiai ir užskaitos**

Sudarant finansinių ataskaitų rinkinį, turtas ir įsipareigojimai bei pajamos ir sąnaudos nėra užskaitomos tarpusavyje, išskyrus atvejus, kai konkretus VSAFAS reikalauja būtent tokios užskaitos (pvz. dėl draudiminio įvykio patirtos sąnaudos yra užskaitomos su gauta draudimo išmoka). Palyginamieji skaičiai yra koreguojami, kad atitiktų ataskaitinių metų finansinius rezultatus.

**Apskaitos klaidų taisymas**

Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vertinė išraiška individualiai arba kartu su kitų to ataskaitinio laikotarpio klaidų vertinėmis išraiškomis yra didesnė nei 1 procentas per praėjusius finansinius metus gautų finansavimo sumų vertės.

**APSKAITOS ORGANIZAVIMAS**

**Atskaitomybė už apskaitos organizavimą**

Pagal Lietuvos Respublikos buhalterinės apskaitos įstatymą, Lietuvos Respublikos viešojo sektoriaus atskaitomybės įstatymą ir Lietuvos respublikos finansų ministro įsakymą ,,Dėl biudžetinių įstaigų apskaitos organizavimo taisyklių patvirtinimo“ už apskaitos organizavimą, apskaitos dokumentų išsaugojimą ir finansinių ataskaitų rinkinio pateikimą laiku atsakingas Varėnos r .Liškiavos daugiafunkcis centras įstaigos vadovas. Įstaigos vadovas pasirašo įstaigos finansines ataskaitas.

Pagal Lietuvos Respublikos buhalterinės apskaitos įstatymą šios įstaigos buhalteris (pagal pareigybių aprašą) tvarkantis buhalterinę apskaitą atsako už buhalterinių įrašų teisingumą.

**Apskaitos tvarkytojas**

Varėnos „Pasakos „ vaikų lopšelis - darželis buhalterinė apskaita organizuota pagal Lietuvos Respublikos Finansų ministerijos nustatytas buhalterinės apskaitos organizavimo taisykles. Varėnos „Pasakos“ vaikų lopšelis darželis apskaitą tvarko Varėnos rajono savivaldybės biudžetinių įstaigų ir seniūnijų buhalterinės apskaitos skyriaus darbuotojai.

 Varėnos rajono savivaldybės biudžetinių įstaigų ir seniūnijų buhalterinės apskaitos skyriui vadovauja skyriaus vedėjas. Buhalterijos darbuotojai savo veikloje vadovaujasi Lietuvos Respublikos buhalterinės apskaitos įstatymu, Lietuvos Respublikos viešojo sektoriaus atskaitomybės įstatymu, Lietuvos Respublikos finansų ministro patvirtintomis BĮ buhalterinės apskaitos organizavimo taisyklėmis ir kitais teisės aktais, įstaigos vadovo patvirtintais nuostatais ir nustatyta apskaitos politika.

**Apskaitos sistema**

Apskaitai tvarkyti yra naudojamas kompiuterinės programos įrangos paketas ,,LABBIS 4“ . kuris sukonfigūruotas taip, kad būtų galima tvarkyti įstaigos apskaitą remiantis teisės aktų ir apskaitos politikos reikalavimais. Apskaitos įrašai susisteminti apskaitos registruose (moduliuose). Apskaitos registru vadinama ūkinių operacijų ir įvykių suvestinė, kurioje rūšiuojami , sumuojami ir apibendrinami apskaitos dokumentų duomenys. Ūkinės operacijos ir ūkiniai įvykiai registruojami apskaitos registruose pagal apskaitos dokumentus chronologine, chronologine-sistemine arba sistemine tvarka. Įstaiga pasirenka registrų formą turinį ir skaičių.

**III .PASTABOS**

Pažymime, kad per ataskaitinį laikotarpį apskaitos politika keista nebuvo. Taip pat pažymime, kad apskaitinių įverčių keitimo ir klaidų taisymo irgi nebuvo.

Pažymime, kad neapibrėžtųjų įsipareigojimų neturi.

Pažymime, kad lizingo įsipareigojimų įstaiga neturi.

Pažymime, kad reikšmingų įvykių , įtakuojančių biudžetinės įstaigos veiklos rezultatus ir finansinių ataskaitų rinkinį, po paskutinės tarpinio ataskaitinio laikotarpio po dienos nebuvo.

Pažymime, kad **ILGALAIKIS TURTAS** įstaigos finansinės būklės ataskaitoje ataskaitinio laikotarpio paskutine dieną sudaro -**196620,77 EUR** sumą. Detalizuojame šią grupę:

Nematerialus turtas - nėra.

 Ilgalaikis materialusis turtas- **196620,77 EUR** (P04, P30). Šį turtą sudaro:

 Pastatai - **176335,69 EUR** Palyginti su praėjusio ataskaitinio laikotarpio paskutine diena šio turto vertė sumažėjo – **5260,68 EUR** Pagrindinė sumažėjimo priežastis – sukauptas nusidėvėjimas.

Kiti statiniai -**4400,00EUR** 2021m. gruodžio mėn. buvo įsigyta lauko pavėsinė, 2021m nėra sukaupta nusidevėjimo.

 Mašinos ir įrengimai –**2985,43** **Eur**. Palyginti su praėjusio ataskaitinio laikotarpio vertė sumažėjo –3612,27  **Eur**. Pagrindinė sumažėjimo priežastis sukauptas nusidėvėjimas. Per 2021 m. darželiui Varėnos r. savivaldybės administracija perdavė Ilgalaiki materialųjį turtą elektrinę viryklę ESK -90 ,už 1606,23 Eur. mėsos malimo mašiną už -820,20Eur., daržovių smulkinimo mašina už 820,20 Eur. Pagal savivaldybės tarybos sprendimą 2021 m. gruodžio 30 d. Nr. ns-234 perdavimo priėmimo aktą viso **3246,63Eur**.

Baldai ir biuro įranga -2425,60Eur. Palyginti su praėjusio ataskaitinio laikotarpio vertė sumažėjo –17,61 **Eur**. Pagrindinė sumažėjimo priežastis sukauptas nusidėvėjimas. Varėnos r. savivaldybės administracija perdavė patikėjimo teise Ilgalaiki materialųjį turtą virtuvės baldų komplektus 3 vnt. už -**2111,93** Eur. Pagal savivaldybės tarybos sprendimą 2021 m. lapkričio 30 d. Nr. T-IX-783 Varėnos r. savivaldybės Tarybos sprendimas..

Kompiuterinė įranga -331,28Eur. Palyginti su praėjusio ataskaitinio laikotarpio vertė sumažėjo –1165,60 **Eur**. Pagrindinė sumažėjimo priežastis sukauptas nusidėvėjimas

 Kitas ilgalaikis materialusis turtas – **10474,05 Eur**. Palyginti su praėjusio ataskaitinio laikotarpio paskutine diena šio turto vertė sumažėjo – **5450,34 Eur**. sukauptas nusidėvėjimas .

 Įstaigoje yra ilgalaikio materialiojo turto , kuris visiškai nudėvėtas , tačiau ir toliau naudojamas įstaigos veiklai.

Žemės , kuri būtų įstaigos balanse nėra.

 Turto pagal išperkamosios nuomos (lizingo) sutartis nėra.

 Biologinio turto ir materialinių išteklių įstaiga neturi.

 Pažymime, kad **TRUMPALAIKIS TURTAS** įstaigos finansinės būklės ataskaitoje ataskaitinio laikotarpio paskutinę dieną sudaro - **62063,96** **EUR** suma ( P010 ), detalizuojame šią grupę:

Atsargų likutis metų pabaigoje yra – **764,09 EUR** Detalizuojame;

 Per ataskaitinį laikotarpį gauta atsargų už – **75384,25 EUR**

Nemokamai gautos atsargos per 2021 m. sudaro: **- 26277,42 Eur** ( pridedamas perduoto turto sąrašas)

Pagal Varėnos savivaldybės 2021 m. gruodžio 30 d. Nr. ns-234 perdavimo priėmimo aktą perduota trumpalaikio materialiojo turto už 26267,56Eur.

Sunaudota savo veikloje **– 75867,21 EUR**

Naudojamo ūkinio inventoriaus kiekinė ir vertinė apskaita tvarkoma nebalansinėse sąskaitose.

**Nebalansinė sąskaita**

Įstaigos **2021-12-31** nebalansinėje sąskaitoje:

021- ūkinis inventorius- **123944,08 EUR**

Pagal panaudos sutartis 2021 m likutis **– 216,64 EUR**

 **Išankstiniai apmokėjimai**

Išankstiniai apmokėjimai tiekėjams **– 118,50 EUR iš jų :**

Tiekėjams **– 31,24 Eur**

**Valstybinei mokesčių inspekcijai-33,77EUR.**

**Valstybinio socialinio draudimo fondo valdybai prie SADM-53,49**

Kiti išankstiniai apmokėjimai **– 0,00 EUR**

**Per vienerius metus gautinos sumos**

Per vienerius metus gautinos sumas- **59525,35 EUR**. iš jų ;

Gautinos finansavimo sumos- **0,00** **EUR**

Gautos sumos už turto naudojimą – **0,00 EUR**

Gautinos įmokos už paslaugas – **3680,48 EUR**

Sukauptos pajamos už parduotas prekes, paslaugas. –**4700,00EUR.**.

Sukauptos finansavimo pajamos – **3025,87EUR**

Kitos sukauptos gautinos sumos **– 11,63 EUR**

 Atostogų rezervas – **48107,37EUR**

**Pinigai ir pinigų ekvivalentai**

 Pinigų likutis ataskaitinio laikotarpio pabaigoje banko sąskaitose buvo – **1651,84 EUR**

Biudžeto asignavimai – **0,00** **EUR**

Įplaukos už paslaugas – **0,00 EUR**

Pavedimų lėšos – **0,00 EUR.**

Paramos lėšos 2 proc.- **1651,84 EUR**

ES projektų lėšos **– 00,00 EUR**

**Grynasis turtas**

Ataskaitinio laikotarpio pabaigai grynasis turtas susidarė – **8842,00 EUR**

**Finansavimo sumos**

Finansavimo sumos - Varėnos „Pasakos „ vaikų lopšelio - darželio finansinės būklės ataskaitoje paskutinę ataskaitinio laikotarpio dieną sudaro -**198365,79 EUR.** sumą ir palyginti su paskutine praėjusio laikotarpio diena sumažėjo – **6968,99 EUR**

 **Detalizuojame:**

iš ES , užsienio valstybių ir tarptautinių organizacijų gauta – **678,47 EUR.**, nepiniginiam turtui įsigyti – **00 EUR** , kitoms išlaidoms – **678,47** **EUR**. Neatlygintinai **gauta turto – 24130,56 EUR,** sunaudota savo veikloje **– 28966,06 EUR,** Likutis metų pabaigai **–11027,86 Eur**

iš valstybės biudžeto gauta – **287302,44 EUR,** nepiniginiam turtui įsigyti – **13766,65 EUR,** kitoms išlaidoms –**273535,79 EUR**, neatlygintinai gauta turto – **2130,03 EUR**, sunaudota savo veikloje – **289801,58 EUR**. Likutis metų pabaigai – **968,88** **EUR**.

 iš savivaldybės gauta – **283626,00EUR** nepiniginiam turtui įsigyti – **5411,97 EUR**, kitoms išlaidoms – **278214,03** neatlygintinai gauta turto –2128,46 Lt, sunaudota savo veikloje-**287550,41 EUR** . Likutis metų pabaigoje – **183668,49EUR.**

 iš kitų šaltinių gauta – **680,21 EUR** nepiniginiam turtui įsigyti- **300,00 EUR**, kitoms išlaidoms- **380,21** **EUR** neatlygintinai gauta turto**- 00** **EUR,** sunaudota savo veikloje –**1327,41** **EUR**. Likutis metų pabaigoje – **2700,56 EUR**

 **Įsipareigojimai – detalizuojame :**

 Ilgalaikių finansinių nuomos ( lizingo ) įsipareigojimų nėra ;

 **Ilgalaikiai įsipareigojimai – 4587,93 Eur:**

Atidėjinių vertė ataskaitinio laikotarpio pabaigai – kompensacijos darbuotojams – **4587,93** Eur. Atidėjinių laikotarpis nuo vienų iki penkerių metų.

**TRUMPALAIKIAI ĮSIPAREIGOJIMAI**

Trumpalaikiai įsipareigojimai - Detalizuojame:

ilgalaikių finansinių nuomos (lizingo) įsipareigojimų nėra;

trumpalaikiai įsipareigojimai:- **46659,02EUR**

teikėjams mokėtinos sumos – **3111,63 EUR**

Mokėtinos socialinio draudimo įmokos **-27,95Eur.**

kiti trumpalaikiai įsipareigojimai – **43519,44** **EUR** sukauptos atostoginių ir socialinio draudimo sąnaudos;

.

**PAGRINDINĖS VEIKLOS PAJAMOS**

Pagrindinės veiklos rezultatų ataskaitoje – **646292,75 EUR**. Detalizuojame:

Visa pagrindinės veiklos pajamų suma yra finansavimo pajamos pagal finansavimo šaltinį:

Iš ES, užsienio valstybių ir tarptautinių organizacijų – **28966,06 EUR**;

iš valstybės biudžeto - **295182,00 EUR**;

iš savivaldybės biudžeto – **291257,15 EUR**;

iš kitų šaltinių – **1327,41 EUR**;

pagrindinės veiklos kitos pajamos – **29560,13 EUR**

Įstaiga kitos negu numatyta įstaigos nuostatuose veiklos nevykdo, todėl kitos veiklos pajamų negavo.

**PAGRINDINĖS VEIKLOS SĄNAUDOS**

Varėnos „Pasakos „ vaikų lopšelis -darželis veiklos rezultatų ataskaitoje sudaro -**646062,76 EUR.**

Detalizuojame:

Darbo užmokesčio ir socialinio draudimo – **531396,27 EUR**;

Nusidėvėjimo ir amortizacijos -**11259,87 EUR**;

Komunalinių ir ryšių paslaugų -**26398,77 EUR**

Kvalifikacijos kėlimo – **559,50,00EUR.**

Paprastojo remonto ir eksploatavimo – **0,00 EUR**

Transporto sąnaudos – **00,00EUR**

Sunaudotų atsargų – **64374,35 EUR**;

Kitų socialinių išmokų sąnaudos – **2166,40 EUR**

Kitų paslaugų – **3907,60 EUR**.

Varėnos „Pasakos“ vaikų lopšelis -darželis veiklos rezultatas:

Varėnos „Pasakos „ vaikų lopšelis - darželis nepatyrė nuosavybės metodo įtakos.

 **R I D E D A M A :**

1. Finansinės būklės ataskaita
2. Grynojo turto pokyčio ataskaita
3. Pinigų srautų ataskaita
4. Viešojo sektoriaus subjektų privalomasis bendrasis sąskaitų planas,
5. Veiklos rezultatų ataskaita
6. Ilgalaikio materialiojo turto vertės pasikaitimas per ataskaitini laikotarpį,
7. Atsargų turto vertės pasikaitimas per ataskaitini laikotarpį,
8. Informacija apie per vienerius metus gautinas sumas,
9. Informacija apie pinigus ir pinigų ekvivalentus
10. Atidėjiniai pagal jų paskirtį
11. Informacija apie kai kurias trumpalaikes mokėtinas sumas,
12. Pagrindinės veiklos sąnaudos,
13. Informacija apie įsipareigojimų dalį eurais ir užsienio valiutomis
14. Informacija apie išankstinius apmokėjimus,
15. Finansavimo sumos pagal šaltinį,
16. Finansavimo sumų likučiai
17. Darbo užmokesčio ir socialinio draudimo sąnaudos,

Direktorė Rosita Janina Svetikienė